  Майя Бывальцева Удмуртиысь пудо вордӥсьёс таяз арын сизьым толэзь куспын 422 сюрс 900 тонна йӧл кыскизы. Кылем арысь та вакытэн ик ӵошатыса, со 9 сюрс 600 тонналы яке 2,3 процентлы тросгес. Со сярысь ивортэмын улосвылысь гурт возёсъя но сиён-юонъя министерстволэн  вотэсбамаз. Гурт возёсъёс котькуд скаллэсь шорлыдын 3 сюрс 643 килограмм йӧл кыскизы, ватсэт 54 килограмм яке 1,5 процент луиз. Фермер возёсъёсын – 3 сюрс 181 килограмм, ватсэт 132 килограмм яке 4,3 процент. Сизьым толэзьлы йылпумъянъёсъя, тужгес трос йӧл кыско Вавож ёросын – 35,9 тонна. Пӧсьтолэзе Шаркан ёрос элькун рейтинглэн кыкетӥ чурысьтыз Можга ёросэз палэнтӥз, отысь гурт но фермер возёсъёс 32 сюрс тонналэсь трос йӧл вузазы, можгаос – 31,5 сюрс тонна. Шарканъёс тужгес трос ватсэт но возьматӥзы – 11,2 процент. Та ласянь кыкетӥ интыын Дэбес ёросысь пудо вордӥсьёс – 10,8 процент. Удмуртиысь гурт возёсъя но сиён-юонъя министерстволэн сётэтъёсыз Нырысь-валысь чотанъёсъя, <…> 2018-тӥ арын ми котькуд скаллэсь 5 сюрс 958 килограмм йӧл кыскомы. Азьвыл чаклам 6 сюрс тоннаозь кӧня ке гинэ ум вуттэ. Но резервъёс вань, со пудоез тол вакытэ возёнлы рос-прос дасяськон. Кылем арен ӵошатыса, туэ ӟечлыкогес пудо сиён дасяло Евгений Шкарупа, Удмуртиысь гурт возёсъя но сиён-юонъя министрлэн воштӥсезТодэ вайытом, Удмуртиын 2030-тӥ арозь йӧл удысэз азинтонъя учкетэз дасяло, сое шуркынмонлы йылаз-пумаз вуттозы. Тегъёс: Вавож Дэбес Шаркан Удмуртия гуртвозёс йӧл гуртвозёсъяминистерство  